02012R0392 — ET — 09.08.2020 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) nr 392/2012, 1. märts 2012, millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate trummelkuivatite ökomärgistamisega (EMPs kohaldatav tekst) (ELT L 123 9.5.2012, lk 1)

Muudetud:





Parandatud:









▼B

KOMISJONI DELEGEERITUD MÄÄRUS (EL) nr 392/2012,

1. märts 2012,

millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate trummelkuivatite ökomärgistamisega

(EMPs kohaldatav tekst)







Artikkel 1

Sisu ja reguleerimisala

1. Käesoleva määrusega kehtestatakse märgistamise ja täiendava teabe tootekirjelduses esitamise nõuded kodumajapidamises kasutatavatele elektritoitega ja gaasiküttega trummelkuivatitele ning kodumajapidamises kasutatavatele sisseehitatud trummelkuivatitele, sealhulgas mujal kui kodumajapidamises kasutatavatele trummelkuivatitele.

2. Käesolevat määrust ei kohaldata kodumajapidamises kasutatavate ühendatud pesumasin-kuivatite ega kodumajapidamises kasutatavate tsentrifuugide suhtes.

Artikkel 2

Mõisted

Lisaks direktiivi 2010/30/EL artiklis 2 kindlaksmääratud mõistetele kasutatakse käesolevas määruses järgmisi mõisteid:

1) „kodumajapidamises kasutatav trummelkuivati” – seade, milles kuivatatakse riideesemeid pööritamise teel pöörlevas trumlis, mida läbib kuumutatud õhk, ja mis on kavandatud kasutamiseks peamiselt muudele kui kutselistele kasutajatele;

2) „kodumajapidamises kasutatav sisseehitatud trummelkuivati” – kodumajapidamises kasutatav trummelkuivati, mis on ette nähtud paigaldamiseks kappi, ettevalmistatud seinaorva või muusse sarnasesse kohta ja mis viimistletakse mööbliks;

3) „kodumajapidamises kasutatav pesumasin-kuivati” – kodumajapidamises kasutatav pesumasin, millel on tsentrifuugimise võimalus ja ka vahend riideesemete kuivatamiseks, harilikult kuumutamise ja pööritamisega;

4) „kodumajapidamises kasutatav tsentrifuug” – seade, milles pöörlevas trumlis tsentrifuugimise teel eemaldatakse riideesemetest vesi, mis kõrvaldatakse automaatselt pumba abil; seade on kavandatud kasutamiseks peamiselt muudele kui kutselistele kasutajatele;

5) „ventileeriv trummelkuivati” – trummelkuivati, milles õhk tõmmatakse sisse, suunatakse riideesemetele ja seejärel suunatakse saadud niiske õhk ruumi või õue;

6) „kondenseeriv trummelkuivati” – trummelkuivati, milles on seade, millega kuivatamiseks kasutatud õhust eemaldatakse niiskus (kondensatsiooni või muu meetodiga);

7) „automaatne trummelkuivati” – trummelkuivati, mis lõpetab kuivatamise, kui on elektrijuhtivuse või temperatuuri mõõtmisega teinud kindlaks riideesemete teatava niiskusesisalduse;

8) „mitteautomaatne trummelkuivati” – trummelkuivati, mis lõpetab kuivatamise pärast eelnevalt kindlaksmääratud ajavahemikku, enamasti taimeri abil, kuid mida võib ka käsitsi välja lülitada;

9) „programm” – rida ette kindlaks määratud tööetappe, mis tarnija teate kohaselt sobivad teatavat tüüpi riideesemete kuivatamiseks;

10) „tsükkel” – valitud programmi jaoks ettenähtud täielik kuivatamisprotsess;

11) „programmi kestus” – ajavahemik alates programmi käivitamisest kuni programmi õpuni, v.a lõppkasutaja programmeeritud viivitus;

12) „nimitäitekogus” – kuivade teatavat liiki riideesemete suurim mass kilogrammides, mille tarnija on teatanud 0,5 kg täpsusega ja mida saab kodumajapidamises kasutatava trummelkuivatiga töödelda vastavalt valitud programmile pärast seda, kui masin on tarnija juhiste kohaselt täidetud;

13) „osaline koormus” – pool kodumajapidamises kasutatava trummelkuivati teatava programmi puhul ettenähtud nimitäitekogusest;

14) „kondenseerimistõhusus” – kondenseerivas trummelkuivatis kondenseeritud niiskuse massi ja riideesemetest tsükli lõpuks eemaldatud niiskuse massi suhtarv;

15) „väljalülitatud seisund” – seisund, milles kodumajapidamises kasutatav trummelkuivati on välja lülitatud lõppkasutaja tavapärase kasutuse jaoks ettenähtud seadmenupu või -lüliti abil ja milles masina võimsustarve on kõige väiksem ning mis võib kesta määramata aja, kui trummelkuivati on ühendatud toiteallikaga ja kui seda kasutatakse vastavalt tarnija juhistele; kui kodumajapidamises kasutataval trummelkuivatil ei ole tarbijale kasutamiseks ettenähtud nuppe ega lüliteid, on „väljalülitatud seisund” seisund, mis saabub, kui trummelkuivati lülitub ise püsivasse võimsustarbe seisundisse;

16) „ooteseisund” – väikseima võimsustarbega seisund, milles masin võib pärast programmi lõppu olla määramata aja ilma lõppkasutaja edasise sekkumiseta, välja arvatud pesu väljavõtmine kuivatist;

17) „samaväärne kodumajapidamises kasutatav trummelkuivati” – turul saadaolev trummelkuivati mudel, mille nimimahutavus, tehnilised ja tööparameetrid, energiatarbimine, kondenseerimistõhusus ning, vajaduse korral, puuvillase pesu tavaprogrammi kestus ja õhus leviva müra tase on samaväärsed sama tarnija poolt erineva koodi all turule lastud muu kodumajapidamises kasutatava trummelkuivati mudeli omadega;

18) „lõpptarbija” – tarbija, kes ostab või eeldatavalt ostab kodumajapidamises kasutatava trummelkuivati;

19) „müügikoht” – koht, kus kodumajapidamises kasutatavaid trummelkuivateid esitletakse või pakutakse müügiks, rentimiseks või järelmaksuga müügiks.

20) „puuvillase pesu tavaprogramm” – tsükkel, mille käigus kuivatatakse puuvillast pesu esialgse niiskusesisaldusega 60 % allesjääva niiskusesisalduseni 0 %.

Artikkel 3

Tarnija kohustused

Tarnija tagab järgmise:

a) iga kodumajapidamises kasutatav trummelkuivati on varustatud trükitud märgisega, mille vorm ja millel esitatav teave on sätestatud I lisas;

b) kättesaadavaks tehakse II lisas esitatud nõuetele vastav tootekirjeldus;

c) III lisa kohased tehnilised dokumendid tehakse nõudmise korral kättesaadavaks liikmesriikide pädevatele asutustele ja komisjonile;

d) kodumajapidamises kasutatava trummelkuivati konkreetse mudeli reklaamis näidatakse alati energiatõhususe klass, kui reklaamis esitatakse energia või hinnaga seotud teavet;

e) kodumajapidamises kasutatava trummelkuivati konkreetse mudeli tehnilistes reklaammaterjalides, milles kirjeldatakse tehnilisi parameetreid, esitatakse alati kõnealuse mudeli energiatõhususe klass;

▼M1

f) kõigi alates 1. jaanuarist 2015 turule lastud kodumajapidamises kasutatavate trummelkuivatite uue mudelitähisega mudelite edasimüüjatele tehakse elektrooniliselt kättesaadavaks I lisa kohase vormi ja sisuga märgis. Märgise võib teha kättesaadavaks ka muude kodumajapidamises kasutatavate trummelkuivatite mudelite edasimüüjatele;

g) kõigi alates 1. jaanuarist 2015 turule lastud kodumajapidamises kasutatavate trummelkuivatite uue mudelitähisega mudelite edasimüüjatele tehakse elektrooniliselt kättesaadavaks II lisa kohane tootekirjeldus. Tootekirjelduse võib teha kättesaadavaks ka muude kodumajapidamises kasutatavate trummelkuivatite mudelite edasimüüjatele.

▼B

Artikkel 4

Edasimüüjate kohustused

Edasimüüja tagab järgmise:

a) müügikohas on iga kodumajapidamises kasutatava trummelkuivati esi- või ülaosa välispinnal selgelt nähtav artikli 3 punkti a kohane tarnija esitatud märgis;

▼M1

b) müügiks, rendile andmiseks või järelmaksuga müügiks pakutavaid kodumajapidamises kasutatavaid trummelkuivateid, mille puhul lõppkasutaja toodet eeldatavasti esitletuna ei näe, nagu on sätestatud direktiivi 2010/30/EL artiklis 7, turustatakse koos tarnija poolt käesoleva määruse IV lisa kohaselt esitatud teabega. Kui toodet pakutakse interneti kaudu ning elektrooniline märgis ja tootekirjeldus on kooskõlas artikli 3 punktidega f ja g kättesaadavaks tehtud, kohaldatakse VIII lisa;

▼B

c) kodumajapidamises kasutatava trummelkuivati konkreetse mudeli reklaamis esitatakse alati viide energiatõhususe klassile, kui reklaamis esitatakse energia või hinnaga seotud teavet;

d) kodumajapidamises kasutatava trummelkuivati konkreetse mudeli tehnilistes reklaammaterjalides, milles kirjeldatakse masina tehnilisi parameetreid, esitatakse alati viide kõnealuse mudeli energiatõhususe klassile.

Artikkel 5

Mõõtmismeetodid

Artiklite 3 ja 4 alusel esitatava teabe saamiseks kasutatakse usaldusväärseid, täpseid ja korratavaid mõõtmismeetodeid, mille puhul võetakse arvesse üldtunnustatult parimaid mõõtmismeetodeid.

Artikkel 6

Turujärelevalve eesmärgil teostatav kontrollimenetlus

Deklareeritud energiatõhususe klassi, tsükli energiatarbimise, vajaduse korral kondenseerimistõhususe klassi, nimimahutavuse, väljalülitatud seisundi ja ooteseisundi võimsustarbe, ooteseisundi kestuse, programmi kestuse ning õhus leviva müra taseme nõuetele vastavuse hindamisel kohaldab liikmesriik V lisas esitatud menetlust.

Artikkel 7

Läbivaatamine

Komisjon vaatab käesoleva määruse läbi seoses tehnika arenguga hiljemalt viie aasta möödumisel määruse jõustumisest. Eelkõige hinnatakse läbivaatamisel V lisa kohaseid kontrollimisel lubatud hälbeid.

Artikkel 8

Kehtetuks tunnistamine

Direktiiv 95/13/EÜ tunnistatakse kehtetuks alates ►C1 29. maist 2013 ◄ .

Artikkel 9

Üleminekusätted

1. Artikli 3 punkte d ja e ning artikli 4 punkte b, c ja d ei kohaldata trükitud reklaamile ja trükitud tehnilistele reklaammaterjalidele, mis on avaldatud enne ►C1 29. septembrit 2013 ◄ .

2. Kodumajapidamises kasutatavad trummelkuivatid, mis on lastud turule enne ►C1 29. maid 2013 ◄ , vastavad direktiivi 95/13/EÜ nõuetele.

3. Kodumajapidamises kasutatavad trummelkuivatid, mis vastavad käesoleva määruse sätetele ja mis lastakse turule või mida pakutakse müügiks, rendile andmiseks või järelmaksuga müügiks enne ►C1 29. maid 2013 ◄ , loetakse vastavaks direktiivi 95/13/EÜ nõuetele.

Artikkel 10

Jõustumine ja rakendamine

1. Käesolev määrus jõustub kahekümnendal päeval pärast selle avaldamist Euroopa Liidu Teatajas.

▼C1

2. Määrust kohaldatakse alates 29. maist 2013. Artikli 3 punkte d ja e ning artikli 4 punkte b, c ja d kohaldatakse alates 29. septembrist 2013.

▼B

Käesolev määrus on tervikuna siduv ja vahetult kohaldatav kõikides liikmesriikides.









I LISA

Märgis

1. KODUMAJAPIDAMISES KASUTATAVA VENTILEERIVA TRUMMELKUIVATI MÄRGIS

1.1. Kodumajapidamises kasutatava ventileeriva trummelkuivati märgisel esitatakse järgmine teave:

I. tarnija nimi või kaubamärk;

II. tarnija mudelitähis, mis tavaliselt on tähtnumbriline kood, mis eristab konkreetset kodumajapidamises kasutatavat trummelkuivati mudelit teistest sama kaubamärgiga või tarnija nimega mudelitest;

III. energiatõhususe klass, mis on määratletud VI lisa punktis 1; kodumajapidamises kasutatava trummelkuivati energiatõhususe klassi märkiva noole ots paigutatakse asjakohase energiatõhususe klassi osutava noole otsaga samale kõrgusele;

IV. aastane kaalutud energiatarbimine (AEC ), mis arvutatakse vastavalt VII lisale, esitatakse kilovatt-tundides aasta kohta ja ümardatakse ülespoole lähima täisarvuni;

V. teave kodumajapidamises kasutatava trummelkuivati tüübi kohta;

VI. puuvillase pesu tavaprogrammile vastava tsükli kestus täiskoormuse juures minutites, ümardatuna täisminutini;

VII. puuvillase pesu tavaprogrammi nimitäitekogus kilogrammides täiskoormuse juures;

VIII. helivõimsuse tase (kaalutud keskmine väärtus - LWA) puuvillase pesu tavaprogrammi puhul täiskoormuse juures kuivatusetapis, väljendatuna detsibellides (dB) ja ümardatuna lähima täisarvuni.

1.2. Kodumajapidamises kasutatava ventileeriva trummelkuivati märgise kujundus peab vastama käesoleva lisa punktile 4. Kui mudelile on antud Euroopa Parlamendi ja nõukogu määruse (EÜ) nr 66/2010 ( 1 ) kohane ökomärgis, võib lisada ELi ökomärgise.

2. KODUMAJAPIDAMISES KASUTATAVA KONDENSEERIVA TRUMMELKUIVATI MÄRGIS

2.1. Lisaks punkti 1 alapunktis 1 loetletud teabele peab kodumajapidamises kasutatava kondenseeriva trummelkuivati märgis sisaldama järgmisi andmeid:

IX. kondenseerimistõhususe klass vastavalt VI lisa punktile 2.

2.2. Kodumajapidamises kasutatava kondenseeriva trummelkuivati märgise kujundus peab vastama käesoleva lisa punktile 4. Kui mudelile on antud Euroopa Parlamendi ja nõukogu määruse (EÜ) nr 66/2010 kohane ökomärgis, võib lisada ELi ökomärgise.

3. KODUMAJAPIDAMISES KASUTATAVA GAASIKÜTTEGA TRUMMELKUIVATI MÄRGIS

3.1. Kodumajapidamises kasutatava gaasiküttega trummelkuivati märgisel esitatakse punkti 1 alapunktis 1 loetletud teave.

3.2. Kodumajapidamises kasutatava gaasiküttega trummelkuivati märgise kujundus peab vastama käesoleva lisa punktile 4. Kui mudelile on antud Euroopa Parlamendi ja nõukogu määruse (EÜ) nr 66/2010 kohane ökomärgis, võib lisada ELi ökomärgise.

4. MÄRGISE KAVAND

4.1. Kodumajapidamises kasutatava ventileeriva trummelkuivati märgise kujundus peab vastama järgmisele joonisele.

Selgitus

a. Märgise laius on vähemalt 110 mm ja kõrgus 220 mm. Kui märgis trükitakse suuremas formaadis, peab sisu siiski jääma proportsionaalselt samaks eespool esitatud kirjeldusega.

b. Taust on valge.

c. Neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 00-70-X-00: 0 % tsüaansinist, 70 % magentapunast, 100 % kollast, 0 % musta.

d. Märgis vastab kõikidele järgnevalt esitatud tingimustele (numbrid viitavad eespool olevale joonisele). ELi märgise äärejoon: 5 pt – värvus: 100 % tsüaansinist – ümarad nurgad: 3,5 mm. ELi logo: värvused: X-80-00-00 ja 00-00-X-00. Energiamärgis: värvus: X-00-00-00. Piktogramm vastavalt näidisele; ELi logo ja energialogo (koos): laius: 92 mm, kõrgus: 17 mm. Logode all olev joon: 1 pt – värvus: 100 % tsüaansinist – pikkus: 92,5 mm. Skaala A–G — Nool: kõrgus: 7 mm, lünk: 0,75 mm – värvused: kõrgeim klass: X-00-X-00, teine klass: 70-00-X-00, kolmas klass: 30-00-X-00, neljas klass: 00-00-X-00, viies klass: 00-30-X-00, kuues klass: 00-70-X-00, viimane klass: 00-X-X-00. — Tekst: poolpaks Calibri 18 pt, valged suurtähed; „+”-sümbolid: poolpaks Calibri 12 pt, valged, ühel real. Energiatõhususe klass — Nool: laius: 26 mm, kõrgus: 14 mm, 100 % musta. — Tekst: poolpaks Calibri 29 pt, valged suurtähed; „+”-sümbolid: poolpaks Calibri 18 pt, valged, ühel real. Energia — Tekst: tavaline Calibri 11 pt, suurtähed, 100 % musta. Kaalutud aastane energiatarbimine — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 30 pt, 100 % musta. — Teine joon: tavaline Calibri 14 pt, 100 % musta. Kodumajapidamises kasutatava trummelkuivati tüüp — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. Protsessi kestus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Nimimahutavus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Müratase — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Tärn: tavaline Calibri 6 pt, 100 % musta. Tarnija nimi või kaubamärk Tarnija mudelitähis Tarnija nimi või kaubamärk ja mudelitähis peaksid mahtuma alale 92 × 15 mm. Määruse number: poolpaks Calibri 9 pt, 100 % musta.

4.2. Kodumajapidamises kasutatava kondenseeriva trummelkuivati märgise kujundus peab vastama järgmisele joonisele.

Selgitus

a. Märgise laius on vähemalt 110 mm ja kõrgus 220 mm. Kui märgis trükitakse suuremas formaadis, peab sisu siiski jääma proportsionaalselt samaks eespool esitatud kirjeldusega.

b. Taust on valge.

c. Neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 00-70-X-00: 0 % tsüaansinist, 70 % magentapunast, 100 % kollast, 0 % musta.

d. Märgis vastab kõikidele järgnevalt esitatud tingimustele (numbrid viitavad eespool olevale joonisele). ELi märgise äärejoon: 5 pt – värvus: 100 % tsüaansinist – ümarad nurgad: 3,5 mm. ELi logo: värvused: X-80-00-00 ja 00-00-X-00. Energiamärgis: värvus: X-00-00-00. Piktogramm vastavalt näidisele; ELi logo ja energialogo (koos): laius: 92 mm, kõrgus: 17 mm. Logode all olev joon: 1 pt – värvus: 100 % tsüaansinist – pikkus: 92,5 mm. Skaala A–G — Nool: kõrgus: 7 mm, lünk: 0,75 mm – värvused: kõrgeim klass: X-00-X-00, teine klass: 70-00-X-00, kolmas klass: 30-00-X-00, neljas klass: 00-00-X-00, viies klass: 00-30-X-00, kuues klass: 00-70-X-00, viimane klass: 00-X-X-00. — Tekst: poolpaks Calibri 18 pt, valged suurtähed; „+”-sümbolid: poolpaks Calibri 12 pt, valged, ühel real. Energiatõhususe klass — Nool: laius: 26 mm, kõrgus: 14 mm, 100 % musta. — Tekst: poolpaks Calibri 29 pt, valged suurtähed; „+”-sümbolid: poolpaks Calibri 18 pt, valged, ühel real. Energia — Tekst: tavaline Calibri 11 pt, suurtähed, 100 % musta. Kaalutud aastane energiatarbimine — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 30 pt, 100 % musta. — Teine joon: tavaline Calibri 14 pt, 100% musta. Kodumajapidamises kasutatava trummelkuivati tüüp — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. Protsessi kestus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Nimimahutavus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Müratase — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Tärn: tavaline Calibri 6 pt, 100 % musta. Tarnija nimi või kaubamärk Tarnija mudelitähis Tarnija nimi või kaubamärk ja mudelitähis peaksid mahtuma alale 92 × 15 mm. Määruse number: poolpaks Calibri 9 pt, 100 % musta. Kondenseerimistõhususe klass — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: tavaline Calibri 16 pt, horisontaalskaala 75 %, 100 % musta, ja poolpaks Calibri 22 pt, horisontaalskaala 75 %, 100 % musta.

4.3. Kodumajapidamises kasutatava gaasiküttega trummelkuivati märgise kujundus peab vastama järgmisele joonisele.

Selgitus

a. Märgise laius on vähemalt 110 mm ja kõrgus 220 mm. Kui märgis trükitakse suuremas formaadis, peab sisu siiski jääma proportsionaalselt samaks eespool esitatud kirjeldusega.

b. Taust on valge.

c. Neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 00-70-X-00: 0 % tsüaansinist, 70 % magentapunast, 100 % kollast, 0 % musta.

d. Märgis vastab kõikidele järgnevalt esitatud tingimustele (numbrid viitavad eespool olevale joonisele). ELi märgise äärejoon: 5 pt – värvus: 100 % tsüaansinist – ümarad nurgad: 3,5 mm. ELi logo: värvused: X-80-00-00 ja 00-00-X-00. Energiamärgis: värvus: X-00-00-00. Piktogramm vastavalt näidisele; ELi logo ja energialogo (koos): laius: 92 mm, kõrgus: 17 mm. Logode all olev joon: 1 pt – värvus: 100 % tsüaansinist – pikkus: 92,5 mm. Skaala A–G — Nool: kõrgus: 7 mm, lünk: 0,75 mm – värvused: kõrgeim klass: X-00-X-00, teine klass: 70-00-X-00, kolmas klass: 30-00-X-00, neljas klass: 00-00-X-00, viies klass: 00-30-X-00, kuues klass: 00-70-X-00, viimane klass: 00-X-X-00. — Tekst: poolpaks Calibri 18 pt, valged suurtähed; „+”-sümbolid: poolpaks Calibri 12 pt, valged, ühel real. Energiatõhususe klass — Nool: laius: 26 mm, kõrgus: 14 mm, 100 % musta. — Tekst: poolpaks Calibri 29 pt, valged suurtähed; „+”-sümbolid: poolpaks Calibri 18 pt, valged, ühel real. Energia — Tekst: tavaline Calibri 11 pt, suurtähed, 100% musta. Kaalutud aastane energiatarbimine — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 30 pt, 100 % musta. — Teine joon: tavaline Calibri 14 pt, 100% musta. Kodumajapidamises kasutatava trummelkuivati tüüp — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. Protsessi kestus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Nimimahutavus — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Müratase — Piktogramm vastavalt näidisele — Piirjoon: 2 pt – värvus: 100 % tsüaansinist – ümarad nurgad: 3,5 mm. — Väärtus: poolpaks Calibri 24 pt, 100 % musta, ja tavaline Calibri 16 pt, 100 % musta. Tärn: tavaline Calibri 6 pt, 100% musta. Tarnija nimi või kaubamärk Tarnija mudelitähis Tarnija nimi või kaubamärk ja mudelitähis peaksid mahtuma alale 92 × 15 mm. Määruse number: poolpaks Calibri 9 pt, 100 % musta.









II LISA

Tootekirjeldus

1. Kodumajapidamises kasutatava trummelkuivati tootekirjelduses olev teave esitatakse järgmises järjekorras ja avaldatakse tootebrošüüris või muudes trükimaterjalides, mis on tootega kaasas:

a) tarnija nimi või kaubamärk;

b) tarnija mudelitähis, mis tavaliselt on tähtnumbriline kood, mis eristab konkreetset kodumajapidamises kasutatava trummelkuivati mudelit teistest sama kaubamärgiga või tarnija nimega mudelitest;

c) puuvillase pesu tavaprogrammi nimitäitekogus täiskoormuse juures puuvillase pesu kilogrammides;

d) kas tegemist on kodumajapidamises kasutatava ventileeriva, kondenseeriva või gaasiküttega trummelkuivatiga;

e) energiatõhususe klass vastavalt VI lisa punktile 1;

▼M3

f) kodumajapidamises kasutatava elektritoitega trummelkuivati kohta: aastane kaalutud energiatarbimine (AEC ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures ning vähese võimsustarbega seisundite energiatarbimise. Seadme tegelik energiatarbimine tsükli kohta oleneb selle kasutusviisist.“; kodumajapidamises kasutatava gaasiküttega trummelkuivati kohta: aastane kaalutud energiatarbimine (AEC(Gas) ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures. Seadme tegelik energiatarbimine tsükli kohta oleneb selle kasutusviisist“; ning aastane kaalutud energiatarbimine (AEC(Gas)el ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures ning vähese võimsustarbega seisundite energiatarbimise. Seadme tegelik energiatarbimine tsükli kohta oleneb selle kasutusviisist“;

▼B

g) kas kodumajapidamises kasutatav trummelkuivati on „automaatne trummelkuivati” või „mitteautomaatne trummelkuivati”;

h) kui kodumajapidamises kasutatavale trummelkuivatile on määruse (EÜ) nr 66/2010 kohaselt antud ühenduse ökomärgis, võib lisada ka selle teabe;

i) puuvillase pesu tavaprogrammi energiatarbimine (Edry, Edry½, Egdry, Egdry½, Egdry,a, Egdry½,a) täis- ja osalise koormuse juures;

j) puuvillase pesu tavaprogrammi võimsustarve väljalülitatud seisundis (Po ) ja ooteseisundis (Pl ) täiskoormuse juures;

k) ooteseisundi kestus, kui kodumajapidamises kasutatav trummelkuivati on varustatud võimsustarbe juhtimise süsteemiga;

l) märge selle kohta, et puuvillase pesu tavaprogramm täis- ja osalise koormuse juures on tavaline kuivatustsükkel, mille kohta kehtib märgisel ja tootekirjelduses esitatud teave, et kõnealune programm sobib normaalse märja puuvillase pesu kuivatamiseks ning et see on puuvillase pesu jaoks energiatarbimise seisukohast kõige tõhusam;

m) kaalutud programmi kestus (Tt ) minutites, ümardatuna lähima täisminutini, puuvillase pesu tavaprogrammi puhul täis- ja osalise koormuse juures, ning programmi kestus minutites, ümardatuna lähima täisminutini, puuvillase pesu tavaprogrammi puhul täiskoormuse juures (Tdry ) ja puuvillase pesu tavaprogrammi puhul osalise koormuse juures (Tdry½ );

n) kondenseerimistõhususe klass vastavalt VI lisa punktile 2, väljendatuna järgmiselt: „kondenseerimistõhususe klass „X” skaalal G-st (kõige ebatõhusam) A-ni (kõige tõhusam)”, kui kodumajapidamises kasutatav trummelkuivati on kondenseeriv trummelkuivati; seda võib väljendada ka muul viisil, tingimusel et selgelt on tegemist astmestikuga G-st (kõige vähem tõhus) kuni A-ni (kõige tõhusam);

o) keskmine kondenseerimistõhusus Cdry ja Cdry½ ning kaalutud kondenseerimistõhusus (Ct ) protsentides, ümardatuna lähima täisprotsendini, puuvillase pesu tavaprogrammi puhul täis- ja osalise koormuse juures, kui kodumajapidamises kasutatav trummelkuivati on kondenseeriv trummelkuivati;

p) helivõimsuse tase (kaalutud keskmine väärtus – LWA) puuvillase pesu tavaprogrammi puhul täiskoormuse juures, väljendatuna detsibellides (dB) ja ümardatuna lähima täisarvuni;

q) kui kodumajapidamises kasutatav trummelkuivati on ette nähtud kasutamiseks sisseehitatud seadmena, siis sellekohane märge.

2. Üks tootekirjeldus võib hõlmata mitut sama tarnija tarnitavat kodumajapidamises kasutatava trummelkuivati mudelit.

3. Tootekirjelduses oleva teabe võib esitada märgise koopiana värviliselt või mustvalgena. Sel juhul tuleb esitada ka punktis 1 loetletud teave, mida ei ole veel märgisel esitatud.









III LISA

Tehnilised dokumendid

1. Artikli 3 punktis c osutatud tehnilised dokumendid sisaldavad järgmist:

a) tarnija nimi ja aadress;

b) kodumajapidamises kasutatava trummelkuivati mudeli üheseks ja lihtsaks identifitseerimiseks piisav üldkirjeldus;

c) vajaduse korral viited kohaldatavatele harmoneeritud standarditele;

d) vajaduse korral muud asjakohased tehnilised standardid ja spetsifikatsioonid;

e) selle isiku andmed ja allkiri, kellel on õigus tarnija nimel alla kirjutada;

f) järgmised mõõdetavad tehnilised parameetrid: ▼M3 i) kodumajapidamises kasutatava elektritoitega trummelkuivati kohta: puuvillase pesu tavaprogrammi energiatarbimine (Edry , , Egdry , , Egdry,a , ) täis- ja osalise koormuse juures; kodumajapidamises kasutatava gaasiküttega trummelkuivati kohta: aastane kaalutud energiatarbimine (AEC(Gas) ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures. Seadme tegelik energiatarbimine tsükli kohta oleneb selle kasutusviisist“, ning aastane kaalutud energiatarbimine (AEC(Gas)el ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures ning vähese võimsustarbega seisundite energiatarbimise. Seadme tegelik energiatarbimine tsükli kohta oleneb selle kasutusviisist“; ▼B ii) võimsustarve väljalülitatud seisundis ja ooteseisundis; iii) puuvillase pesu tavaprogrammi kestus täiskoormuse juures (Tdry ) ja puuvillase pesu tavaprogrammi kestus osalise koormuse juures (Tdry½ ) minutites, ümardatuna lähima täisminutini; iv) ooteseisundi kestus, kui kodumajapidamises kasutatav trummelkuivati on varustatud võimsustarbe juhtimise süsteemiga; v) puuvillase pesu tavaprogrammi keskmine kondenseerimistõhusus täiskoormuse juures Cdry ja puuvillase pesu tavaprogrammi keskmine kondenseerimistõhusus osalise koormuse juures Cdry½ , kui kodumajapidamises kasutatav trummelkuivati on kondenseeriv trummelkuivati; vi) helivõimsuse tase;

g) VII lisa kohaselt tehtud arvutuste tulemused.

2. Kui kodumajapidamises kasutatava trummelkuivati konkreetse mudeli andmed tehnilistes dokumentides on saadud projekti alusel tehtud arvutuste ja/või muu samaväärse trummelkuivati andmete ekstrapoleerimise tulemusel, peavad dokumentides olema esitatud nimetatud arvutuste ja/või ekstrapoleerimise või tootja tehtud katsetuste üksikasjad, et oleks võimalik kontrollida arvutuste täpsust. Teave peab sisaldama ka kõikide muude samaväärsete kodumajapidamises kasutatavate trummelkuivatite mudelite loetelu, mille andmed on saadud samal viisil.









IV LISA

Teave, mis tuleb esitada, kui lõppkasutajad eeldatavasti ei näe toodet esitletuna

1. Artikli 4 punktis b osutatud teave esitatakse järgmises järjekorras:

a) puuvillase pesu tavaprogrammi nimitäitekogus puuvillase pesu kilogrammides täiskoormuse juures;

b) kas tegemist on kodumajapidamises kasutatava ventileeriva, kondenseeriva või gaasiküttega trummelkuivatiga;

c) energiatõhususe klass, mis on määratletud VI lisa punktis 1;

▼M3

d) kodumajapidamises kasutatava elektritoitega trummelkuivati kohta: aastane kaalutud energiatarbimine (AEC ), ümardatuna ülespoole lähima täisarvuni; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu programmi puhul täiskoormuse ja osalise koormuse juures ning vähese võimsustarbega seisundite energiatarbimise. Seadme tegelik energiatarbimine tsükli kohta oleneb selle kasutusviisist.“ kodumajapidamises kasutatava gaasiküttega trummelkuivati kohta: aastane kaalutud energiatarbimine (AEC(Gas) ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures. Seadme tegelik energiatarbimine tsükli kohta oleneb selle kasutusviisist.“ ning aastane kaalutud energiatarbimine (AEC(Gas)el ), ümardatuna ülespoole ühe kümnendkohani; seda kirjeldatakse järgmiselt: „Energiatarbimine „X“ kilovatt-tundi aastas, võttes aluseks 160 tavalist kuivatustsüklit puuvillase pesu tavaprogrammi puhul täiskoormuse ja osalise koormuse juures ning vähese võimsustarbega seisundite energiatarbimise. Seadme tegelik energiatarbimine tsükli kohta oleneb selle kasutusviisist“;

▼B

e) kas kodumajapidamises kasutatav trummelkuivati on „automaatne trummelkuivati” või „mitteautomaatne trummelkuivati”;

▼M3

f) puuvillase pesu tavaprogrammi energiatarbimine (Edry , , Egdry , , Egdry,a , ) täis- ja osalise koormuse juures, arvutatuna vastavalt VII lisale ja ümardatuna ülespoole teise kümnendkohani;

▼B

g) puuvillase pesu tavaprogrammi võimsustarve väljalülitatud seisundis (Po ) ja ooteseisundis (Pl ) täiskoormuse juures;

h) puuvillase pesu tavaprogrammi kestus täiskoormuse juures (Tdry ) ja puuvillase pesu tavaprogrammi kestus osalise koormuse juures (Tdry½ ) minutites, arvutatuna vastavalt VII lisale ja ümardatuna lähima täisminutini;

i) kondenseerimistõhususe klass vastavalt VI lisa punktile 2, kui kodumajapidamises kasutatav trummelkuivati on kondenseeriv trummelkuivati;

j) helivõimsuse tase (kaalutud keskmine väärtus – LWA) puuvillase pesu tavaprogrammi puhul täiskoormuse juures, väljendatuna detsibellides (dB) ja ümardatuna lähima täisarvuni;

k) kui kodumajapidamises kasutatav trummelkuivati on ette nähtud kasutamiseks sisseehitatud seadmena, siis sellekohane märge.

2. Kui esitatakse ka muud tootekirjelduses sisalduvat teavet, tuleb see esitada II lisas määratletud kujul ja järjekorras.

3. Kogu käesolevas lisas osutatud teave trükitakse või esitatakse loetava suuruse ja kirjatüübiga kirjas.

▼M2









V LISA

Toote nõuetele vastavuse kontrollimine turujärelevalveasutuste poolt

Käesolevas lisas sätestatud kontrollimistulemuste hälbed on asjakohased ainult seoses liikmesriigi ametiasutuste mõõdetud näitajate kontrollimisega ning tarnija ei või neid kasutada lubatud hälvetena väärtuste esitamisel tehnilistes dokumentides. Märgisel ja tootekirjelduses esitatud väärtused ja klassid ei tohi tarnija seisukohast olla paremad kui tehnilistes dokumentides esitatud andmed.

Kui liikmesriikide ametiasutused kontrollivad toote mudeli vastavust käesolevas delegeeritud määruses sätestatud nõuetele, järgivad nad käesolevas lisas osutatud nõuete puhul järgmist korda.

1) Liikmesriigi ametiasutused kontrollivad ühte seadet teatavast mudelist.

2) Mudel loetakse kohaldatavatele nõuetele vastavaks järgmisel juhul: a) kui direktiivi 2010/30/EL artikli 5 punkti b kohaselt tehnilistes dokumentides esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja seisukohast paremad kui vastavad väärtused, mis on esitatud kõnealuse artikli punkti iii kohaselt katsearuannetes, ning b) kui märgisel ja tootekirjelduses märgitud väärtused ei ole tarnija seisukohast soodsamad kui esitatud väärtused ning kui märgitud energiatõhususklass ei ole tarnija seisukohast soodsam kui esitatud väärtuste alusel määratud klass ning c) kui liikmesriikide ametiasutused katsetavad ühte seadet teatavast mudelist, vastavad määratud väärtused (asjakohaste näitajate katse käigus mõõdetud väärtused ja nende mõõtmistulemuste alusel arvutatud väärtused) tabelis 1 esitatud vastavatele kontrollimisel lubatud hälvetele.

3) Kui punkti 2 alapunktis a või b osutatud tulemusi ei saavutata, loetakse mudel ja kõik tehnilistes dokumentides samaväärsete kodumajapidamises kasutatava trummelkuivati mudelitena loetletud mudelid käesoleva delegeeritud määruse nõuetele mittevastavaks.

4) Kui punkti 2 alapunktis c osutatud tulemust ei saavutata, valib liikmesriigi ametiasutus katsetamiseks veel kolm sama mudeli seadet. Teise võimalusena võib valida kolm seadet ka nii, et need on ühest või mitmest erinevast mudelist, mis on tarnija tehnilistes dokumentides loetletud kui samaväärsed mudelid.

5) Mudel loetakse kohaldatavatele nõuetele vastavaks, kui nende kolme seadme puhul vastab määratud väärtuste aritmeetiline keskmine tabelis 1 esitatud vastavatele kontrollimisel lubatud hälvetele.

6) Kui punktis 5 osutatud tulemust ei saavutata, loetakse mudel ja kõik tehnilistes dokumentides samaväärsete kodumajapidamises kasutatava trummelkuivati mudelitena loetletud mudelid käesoleva delegeeritud määruse nõuetele mittevastavaks.

7) Liikmesriigi ametiasutused esitavad teiste liikmesriikide ametiasutustele ning komisjonile kogu asjakohase teabe viivitamata pärast seda, kui mudel tunnistati punktide 3 ja 6 kohaselt mittevastavaks.

Liikmesriigi ametiasutused järgivad mõõtmisel mõõtmismeetodeid, mis on üldtunnustatud, tänapäeva tasemele vastavad, usaldusväärsed, täpsed ja korratavad, sealhulgas sellistes dokumentides sätestatud meetodeid, mille viitenumbrid on sel eesmärgil avaldatud Euroopa Liidu Teatajas. Liikmesriigi ametiasutused järgivad VII lisas sätestatud mõõtmis- ja arvutamismeetodeid.

Käesolevas lisas osutatud nõuete puhul kasutavad liikmesriikide ametiasutused üksnes tabelis 1 esitatud kontrollimisel lubatud hälbeid ja üksnes punktides 1–7 kirjeldatud korda. Muid lubatud hälbeid, nt ühtlustatud standarditega või muude mõõtmismeetoditega ette nähtuid, ei kasutata.







Tabel 1 Kontrollimisel lubatud hälbed Näitajad Kontrollimisel lubatud hälbed Aastane kaalutud energiatarbimine (AEC ) Määratud väärtus ei tohi olla AEC esitatud väärtusest üle 6 % suurem. Kaalutud energiatarbimine (Et ) Määratud väärtus ei tohi olla Et esitatud väärtusest üle 6 % suurem. Kaalutud kondenseerimistõhusus (Ct ) Määratud väärtus ei tohi olla Ct esitatud väärtusest üle 6 % väiksem. Programmi kaalutud kestus (Tt ) Määratud väärtus ei tohi olla Tt esitatud väärtustest üle 6 % suurem. Energiatarbimine puhkeseisundis ja järel-ooteseisundis [termin on muutunud, mujal määruses „võimsustarve väljalülitatud seisundis ja ooteseisundis”] (Po ja Pl ) Üle 1,00 W ulatuvad tarbitava energia Po ja Pl määratud väärtused ei tohi olla P o ja Pl esitatud väärtustest üle 6 % suuremad. Kuni 1,00 W ulatuvad tarbitava energia Po ja Pl määratud väärtused ei tohi olla Po ja Pl esitatud väärtustest üle 0,10 W suuremad. Järel-ooteseisundi [termin on muutunud, mujal määruses „ooteseisund”] (Tl ) kestus Määratud väärtus ei tohi olla Tl esitatud väärtusest üle 6 % suurem. Müravõimsustase [termin on muutunud, mujal määruses „helivõimsustase”] LWA Määratud väärtus ei tohi olla LWA esitatud väärtusest suurem.

▼B









VI LISA

Energiatõhususe klassid ja kondenseerimistõhususe klassid

1. ENERGIATÕHUSUSE KLASSID

Kodumajapidamises kasutatava trummelkuivati energiatõhususe klass määratakse kindlaks tabeli 1 kohase energiatõhususe indeksi (EEI) alusel.

Kodumajapidamises kasutatava trummelkuivati energiatõhususe indeks (EEI) määratakse kindlaks vastavalt VII lisa punktile 1.







Tabel 1 Energiatõhususe klassid Energiatõhususe klass Energiatõhususe indeks A+++ (kõige tõhusam) EEI < 24 A++ 24 ≤ EEI < 32 A+ 32 ≤ EEI < 42 A 42 ≤ EEI < 65 B 65 ≤ EEI < 76 C 76 ≤ EEI < 85 D (kõige ebatõhusam) 85 ≤ EEI

2. KONDENSEERIMISTÕHUSUSE KLASSID

Kodumajapidamises kasutatava kondenseeriva trummelkuivati kondenseerimistõhususe klass määratakse kindlaks tabeli 2 kohase kaalutud kondenseerimistõhususe (Ct ) alusel.

▼M3

Kodumajapidamises kasutatava kondenseeriva trummelkuivati kaalutud kondenseerimistõhusus (Ct ) määratakse kindlaks vastavalt VII lisa punktile 3.

▼B







Tabel 2 Kondenseerimistõhususe klassid Kondenseerimistõhususe klass Kaalutud kondenseerimistõhusus A (kõige tõhusam) Ct > 90 B 80 < Ct ≤ 90 C 70 < Ct ≤ 80 D 60 < Ct ≤ 70 E 50 < Ct ≤ 60 F 40 < Ct ≤ 50 G (kõige vähem tõhus) Ct ≤ 40









VII LISA

Energiatõhususe indeksi ja kaalutud kondenseerimistõhususe arvutamise meetod

1. ENERGIATÕHUSUSE INDEKSI ARVUTAMINE

Kodumajapidamises kasutatava trummelkuivati mudeli energiatõhususe indeksi (EEI) arvutamisel võrreldakse trummelkuivati aastast kaalutud energiatarbimist puuvillase pesu tavaprogrammi täiskoormuse juures ja osalise koormuse juures kõnealuse masina aastase normatiivse energiatarbimisega.

a) Energiatõhususe indeks (EEI) arvutatakse järgmiselt ja ümardatakse ühe kümnendkohani: kus: AEC = kodumajapidamises kasutatava trummelkuivati aastane kaalutud energiatarbimine; SAEC = kodumajapidamises kasutatava trummelkuivati aastane normatiivne energiatarbimine.

b) Aastane normatiivne energiatarbimine (SAEC ) kilovatt-tundides aasta kohta (kWh/aasta) arvutatakse järgmiselt ja ümardatakse teise kümnendkohani: — kõikide kodumajapidamises kasutatavate trummelkuivatite puhul, mis ei ole ventileerivad trummelkuivatid: SAE C = 140 × c 0,8 — kodumajapidamises kasutatavate ventileerivate trummelkuivatite puhul: kus: c on kodumajapidamises kasutatava trummelkuivati nimimahutavus puuvillase pesu tavaprogrammi puhul; Tt on programmi kaalutud kestus puuvillase pesu tavaprogrammi puhul.

c) Aastane kaalutud energiatarbimine (AEC ) arvutatakse kilovatt-tundides aasta kohta (kWh/aasta) järgmiselt ja ümardatakse teise kümnendkohani: i) kus: Et = kaalutud energiatarbimine kilovatt-tundides (kWh), ümardatuna teise kümnendkohani; Po = puuvillase pesu tavaprogrammi võimsustarve vattides (W) täiskoormuse juures väljalülitatud seisundis, ümardatuna kahe kümnendkohani; Pl = puuvillase pesu tavaprogrammi võimsustarve vattides (W) täiskoormuse juures ooteseisundis, ümardatuna kahe kümnendkohani; Tt = programmi kaalutud kestus minutites, ümardatuna lähima täisminutini; 160 = kuivatustsüklite üldarv aastas. ii) Kui kodumajapidamises kasutatav trummelkuivati on varustatud voolutarbimise aktiivse juhtimise süsteemiga ja trummelkuivati läheb tsükli lõpul automaatselt tagasi väljalülitatud seisundisse, arvutatakse aastane kaalutud energiatarbimine (AEC ) järgmise valemi abil, millega võetakse arvesse ooteseisundi tegelikku kestust: kus: Tl = puuvillase pesu tavaprogrammi ooteseisundi kestus täiskoormuse juures minutites, ümardatuna lähima täisminutini.

d) Programmi kaalutud kestus (Tt ) puuvillase pesu tavaprogrammi puhul arvutatakse minutites järgmiselt ja ümardatakse lähima täisminutini: Tt = (3 × Tdry + 4 × Tdry½ )/7 kus: Tdry = puuvillase pesu tavaprogrammi kestus täiskoormuse juures minutites, ümardatuna lähima täisminutini; Tdry½ = puuvillase pesu tavaprogrammi kestus osalise koormuse juures minutites, ümardatuna lähima täisminutini.

e) Kaalutud energiatarbimine (Et ) kilovatt-tundides (kWh) arvutatakse järgmiselt ja ümardatakse teise kümnendkohani: Et = (3 × Edry + 4 × Edry½ )/7 kus: Edry = puuvillase pesu tavaprogrammi energiatarbimine täiskoormuse juures kilovatt-tundides (kWh), ümardatuna teise kümnendkohani; Edry½ = puuvillase pesu tavaprogrammi energiatarbimine osalise koormuse juures kilovatt-tundides (kWh), ümardatuna teise kümnendkohani.

f) Kodumajapidamises kasutatavate gaasiküttega trummelkuivatite puhul arvutatakse puuvillase pesu tavaprogrammi energiatarbimine kilovatt-tundides (kWh) täiskoormuse juures ja osalise koormuse juures ning ümardatakse teise kümnendkohani järgmiselt: kus: Egdry = puuvillase pesu tavaprogrammi gaasitarbimine täiskoormuse juures kilovatt-tundides (kWh), ümardatuna teise kümnendkohani; Egdry½ = puuvillase pesu tavaprogrammi gaasitarbimine osalise koormuse juures kilovatt-tundides (kWh), ümardatuna teise kümnendkohani; Egdry,a = puuvillase pesu tavaprogrammi täiendav elektritarbimine täiskoormuse juures kilovatt-tundides (kWh), ümardatuna teise kümnendkohani; Egdry½,a = puuvillase pesu tavaprogrammi täiendav elektritarbimine osalise koormuse juures kilovatt-tundides (kWh), ümardatuna teise kümnendkohani; fg = 2,5.

2. ARVUTUSED II LISAS („TOOTEKIRJELDUS”), III LISAS („TEHNILISED DOKUMENDID”) JA IV LISAS („TEAVE, MIS TULEB ESITADA, KUI LÕPPKASUTAJAD EELDATAVASTI EI NÄE TOODET ESITLETUNA”) ESITATUD TOOTEKIRJELDUSE JAOKS

II, III ja IV lisas esitatud teabe saamiseks arvutatakse kodumajapidamises kasutatavate gaasiküttega trummelkuivatite puhul puuvillase pesu tavaprogrammi gaasienergiatarbimine täiskoormuse ja osalise koormuse juures kilovatt-tundides (kWhGas ning ümardatakse teise kümnendkohani järgmiselt:

AE C(Gas) = 160 × (3 × Egdry + 4 × Egdry1/2 )/7

II, III ja IV lisas esitatud teabe saamiseks arvutatakse kodumajapidamises kasutatavate gaasiküttega trummelkuivatite puhul puuvillase pesu tavaprogrammi elektrienergiatarbimine täiskoormuse ja osalise koormuse juures kilovatt-tundides (kWh) ning ümardatakse teise kümnendkohani järgmiselt:

AEC(Gas)el = 160 × (3 × Egdry,a + 4 × Egdry1/2,a )/7 + ((Pl × Tl × 160) + Po × [525 600 – (Tt × 160) – (Tl × 160)])/60 × 1 000

3. KAALUTUD KONDENSEERIMISTÕHUSUSE ARVUTAMINE

Programmi kondenseerimistõhusus on kondenseerivas trummelkuivatis kondenseeritava ja kuivati reservuaari kogutava niiskuse massi ning riideesemetest programmi lõpuks eemaldatava niiskuse massi suhe; viimati nimetatud mass on märgade riideesemete massi (enne kuivatamist) ja katsetäitmiseks kasutatud riideesemete massi (pärast kuivatamist) vahe. Kaalutud kondenseerimistõhususe arvutamiseks võetakse arvesse puuvillase pesu tavaprogrammi keskmist kondenseerimistõhusust nii täis- kui ka osalise koormuse juures.

Programmi kaalutud kondenseerimistõhusus (Ct ) protsentides arvutatakse järgmiselt ja ümardatakse lähima täisprotsendini:

Ct = (3 × Cdry + 4 × Cdry½ )/7

kus:

Cdry = puuvillase pesu tavaprogrammi keskmine kondenseerimistõhusus täiskoormuse juures;

Cdry½ = puuvillase pesu tavaprogrammi keskmine kondenseerimistõhusus osalise koormuse juures.

Keskmine kondenseerimistõhusus C arvutatakse katsetega leitud kondenseerimistõhususe põhjal ja väljendatakse protsentides:

kus:

n on katsete arv, mis hõlmab vähemalt nelja kehtivat katset, mis on tehtud valitud programmiga;

j on katse järjekorranumber;

Wwj on katse j ajal kondensaadireservuaari kogutud vee mass;

Wi on katses kasutatud märgade riideesemete mass enne kuivatamist;

Wf on katses kasutatud riideesemete mass pärast kuivatamist.

▼M1









VIII LISA

Teave, mis tuleb esitada juhul, kui toodet müüakse, antakse rendile või müüakse järelmaksuga interneti kaudu

1) Käesoleva lisa punktides 2–5 kasutatakse järgmisi mõisteid:

a) „kuvamismehhanism” — mis tahes ekraan, sh puutetundlik ekraan, või muu visualiseerimistehnoloogia, mida kasutatakse internetisisu kuvamiseks kasutajatele;

b) „pesastatult kuvamine” — visuaalne liides, mille puhul kujutisele või andmekogule pääseb ligi hiireklõpsu, hiirega ülesõidu või puutetundliku ekraani puhul muu kujutise või andmekogu suuremaksvenitamise abil;

c) „puutetundlik ekraan” — puutele reageeriv ekraan, nt tahvelarvuti, klaviatuurita tahvelarvuti või nutitelefoni ekraan;

d) „tekstialternatiiv” — tekst, mis on esitatud graafilise kujutise alternatiivina ja mis võimaldab esitada teavet mittegraafilisel kujul juhul, kui kuvaseadmed ei suuda graafilist kujutist edastada, või juurdepääsetavusabina, nt kõnesünteesirakenduste sisendina.

2) Tarnijate poolt artikli 3 punkti f kohaselt kättesaadavaks tehtud asjakohane märgis kuvatakse kuvamismehhanismil toote hinna lähedal. Märgis peab olema sellise suurusega, et see oleks selgelt nähtav ja loetav ning proportsionaalne I lisa punktis 4 sätestatud suurusega. Märgise võib kuvada pesastatult ning sel juhul vastab märgisele juurdepääsu andev kujutis käesoleva lisa punkti 3 nõuetele. Pesastatult kuvamise korral peab märgis ekraanile ilmuma pärast esimest kujutisel tehtud hiireklõpsu või sellest hiirega ülesõitu või puutetundliku ekraani puhul pärast selle esimest suuremaksvenitamist.

3) Pesastatult kuvamise korral peab märgisele juurdepääsu andev kujutis vastama järgmistele nõuetele:

a) kujutiseks on nool, mis on toote märgisel esitatud energiatõhususklassiga sama värvi;

b) noolel on näidatud toote energiatõhususklass valges kirjas, mille tähesuurus on sama kui hinnal, ning

c) kujutis on esitatud ühes järgmises vormis:

4) Pesastatult kuvamise korral kuvatakse märgis järgmises järjestuses:

a) käesoleva lisa punkti 3 kohane kujutis kuvatakse kuvamismehhanismil toote hinna lähedal;

b) kujutis viib kasutaja lingi kaudu märgisele;

c) märgis kuvatakse kujutisel klõpsamise või sellest hiirega ülesõidu või puutetundliku ekraani puhul selle suuremaksvenitamise järel;

d) märgis ilmub hüpikaknas, uuel vahelehel või leheküljel või ühe akna sees kuvataval teisel aknal;

e) puutetundlikul ekraanil saab märgist suurendada seadme tavapärasel puute abil suurendamise meetodil;

f) märgise kuvamine lõpetatakse valiku „sulge” või muu standardse sulgemismehhanismi kaudu;

g) graafilise kujutise tekstialternatiivil, mida kuvatakse juhul, kui märgist ei ole võimalik kuvada, on esitatud toote energiatõhususklass hinnaga sama tähesuurusega kirjas.

5) Tarnijate poolt artikli 3 punkti g kohaselt kättesaadavaks tehtud asjakohane tootekirjeldus kuvatakse kuvamismehhanismil toote hinna lähedal. Tootekirjeldus peab olema sellise suurusega, et see oleks selgelt nähtav ja loetav. Tootekirjelduse võib kuvada pesastatult ning sel juhul on sellele viival lingil selgelt ja loetavalt märgitud „Tootekirjeldus”. Pesastatult kuvamise korral avaneb tootekirjeldus pärast esimest lingil tehtud hiireklõpsu või sellest hiirega ülesõitu või puutetundliku ekraani puhul pärast selle esimest suuremaksvenitamist.